Uredba Komisije (ES) št. 231/2004

z dne 10. februarja 2004

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in o skupni carinski tarifi [1] in zlasti člena 9(1)(a) Uredbe,

ob upoštevanju naslednjega:

(1) Zaradi zagotavljanja enotne uporabe kombinirane nomenklature, priložene Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.

(2) Z Uredbo (EGS) št. 2658/87 so bila določena splošna pravila za razlago kombinirane nomenklature. Pravila se nanašajo tudi na kakršno koli drugo nomenklaturo, ki na njej temelji delno ali v celoti, ali ki ji dodaja kakršen koli dodaten pododdelek in ki je vzpostavljena s posebnimi določbami Skupnosti z namenom uporabe tarifnih in drugih ukrepov v zvezi z blagovno menjavo.

(3) V skladu z navedenimi splošnimi pravili se blago, poimenovano v stolpcu 1 preglednice iz Priloge k tej uredbi, uvrsti pod oznako KN, navedeno v stolpcu 2, iz razlogov, določenih v stolpcu 3.

(4) Primerno je zagotoviti, da se imetnik, v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [2], v obdobju treh mesecev še naprej lahko sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirani nomenklaturi in ki niso v skladu s to uredbo.

(5) Ukrepi, predvideni v tej uredbi, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Blago, poimenovano v stolpcu 1 preglednice iz Priloge, se uvrsti v okvir kombinirane nomenklature pod oznako KN, navedeno v stolpcu 2 te preglednice.

Člen 2

Na zavezujoče tarifne informacije, ki jih izdajajo carinski organi držav članic in ki niso v skladu s to uredbo, se je, v skladu s členom 12(6) Uredbe (EGS) št. 2913/92, mogoče še naprej sklicevati v obdobju nadaljnjih treh mesecev.

Člen 3

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. februarja 2004

Za Komisijo

Frederik Bolkestein

Član Komisije

[1] UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 2344/2003 (UL L 346, 31.12.2003, str. 38).

[2] UL L 302, 19.10.1992, str. 1. Uredba, kakor je bila nazadnje spremenjena z Aktom o pristopu iz leta 2003.

--------------------------------------------------

PRILOGA

Poimenovanje blaga | Uvrstitev (Oznaka KN) | Utemeljitev |

(1) | (2) | (3) |

Rumen, oljast, tekoč pripravek, ki po teži vsebuje 70 % ali več olj iz nafte in ki vsebujejo dodatke. Proizvod ima naslednje značilnosti: Destilacija (ASTM D 86):pri 250 °C: 0pri 266 °C: začetek destilacijepri 339 °C (konec destilacije): več kot 85 vol. %pri 350 °C: več kot 85 vol. %plamenišče (naprava Pensky-Martens):višje od 100 °Cinfrardeča spektroskopija:alifatski ogljikovodikivsebnost žvepla (EN ISO 8754):manj kot 0,05 masnega %Pripravek se lahko uporabi kot mazalno olje. | 27101941 | Uvrstitev se določi na podlagi določb Splošnih pravil 1 in 6 za razlago Kombinirane nomenklature, dodatne opombe 1(d) in 1(e) k Poglavju 27 in besedilu oznak KN 2710, 271019 in 27101941. Ker v skladu z opredelitvijo v dodatni opombi 1(d) "težka olja" obsegajo olja in pripravke, izraz "plinska olja" v skladu z definicijo v dodatni opombi 1(e) k Poglavju 27 prav tako obsega olja in pripravke. Proizvoda ni mogoče uvrstiti kot maziva, ker ustreza določbam dodatnih opomb 1(d) in 1(e) k Poglavju 27. Zato se uvrsti kot plinsko olje v podštevilki 27101941 (glej tudi pojasnila k oznakam kombinirane nomenklature od 27101971 do 27101999). |

--------------------------------------------------